CELEX: 
Language: lt
Date: 2019-08-01 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos reglamentas (ES) 2016/2031 papildomas nustatant prioritetinių kenkėjų sąrašą

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Pagal Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų
                  1
                6 straipsnio 2 dalį Komisijai suteikiami įgaliojimai priimti deleguotuosius aktus, kuriais tas reglamentas papildomas nustatant prioritetinių kenkėjų sąrašą.
            
            
               Prioritetiniai kenkėjai yra Sąjungos karantininiai kenkėjai, kurių galimas ekonominis poveikis, poveikis aplinkai arba socialinis poveikis yra didžiausias Sąjungos teritorijai. Kriterijai šiems kenkėjams nustatyti yra išdėstyti to reglamento I priedo 2 skirsnyje. Kadangi šių kenkėjų poveikis yra labai didelis, Reglamento (ES) 2016/2031 24 straipsnyje nustatytos prievolės atlikti intensyvesnę stebėseną, 25 straipsnyje – rengti nenumatytų atvejų planus, o 26 straipsnyje – vykdyti imitavimo pratybas.
            
            
               Remdamasi Komisijos Jungtinio tyrimų centro (JRC) ir Europos maisto saugos tarnybos (EFSA) parengta metodika Komisija atliko vertinimą, siekdama sudaryti prioritetinių kenkėjų sąrašą. Taikant tą metodiką atsižvelgiama į vertinamų kenkėjų paplitimo Sąjungos teritorijoje tikimybę, įsitvirtinimą ir pasekmes. Be to, atsižvelgiama į tai, kad tame reglamente išvardyti kriterijai aprėpia įvairius aspektus (ekonominius, socialinius ir aplinkos) ir kiekvienas jų aprašomas pagal daugialypį poveikį.
            
            
               Atlikusi minėtą vertinimą ir atsižvelgdama į konsultacijų su visuomene Geresnio reglamentavimo portale rezultatus Komisija siūlo į sąrašą įtraukti 20 prioritetinių kenkėjų, kurie yra išvardyti šio reglamento priede.
            
            
               2.KONSULTACIJOS PRIEŠ PRIIMANT AKTĄ
            
            
               Komisija su Augalų sveikatos ekspertų grupe konsultavosi 2018 m. sausio 16 d., 2018 m. liepos 9 d., 2019 m. sausio 9 d., 2019 m. balandžio 24 d., 2019 m. gegužės 27 d. ir 2019 m. liepos 9 d.
            
            
               Dėl šio deleguotojo akto projekto su visuomene konsultuotasi 2019 m. birželio 6 d. – liepos 4 d. Geresnio reglamentavimo portale. Iš viso buvo gauti 49 atsakymai, jie yra paskelbti viešai.
            
            
               3.DELEGUOTOJO AKTO TEISINIAI ASPEKTAI
            
            
               Deleguotajame akte pateikiamas prioritetinių kenkėjų sąrašas pagal Reglamento (ES) 2016/2031 6 straipsnio 2 dalį.
            
            
               KOMISIJOS DELEGUOTASIS REGLAMENTAS (ES) …/...
            
            
               2019 08 01
            
            
               kuriuo Europos Parlamento ir Tarybos reglamentas (ES) 2016/2031 papildomas nustatant prioritetinių kenkėjų sąrašą
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB
                  2
               , ypač į jo 6 straipsnio 2 dalį,
            
            
               kadangi:
            
            
               (1)pagal Reglamento (ES) 2016/2031 6 straipsnio 2 dalį Komisijai suteikiami įgaliojimai nustatyti prioritetinių kenkėjų sąrašą;
            
         
         
            
               (2)prioritetiniai kenkėjai yra Sąjungos karantininiai kenkėjai, kurie tenkina visas šias sąlygas: pirma, remiantis turima informacija, jų nėra Sąjungos teritorijoje arba, remiantis turima informacija, jų yra tam tikroje tos teritorijos dalyje arba yra atsitiktinių, nereguliarių, pavienių ir retų jų buvimo toje teritorijoje atvejų, antra, jų galimas ekonominis poveikis, poveikis aplinkai arba socialinis poveikis yra didžiausias Sąjungos teritorijai ir, trečia, jie yra įvardijami kaip prioritetiniai kenkėjai;
            
            
               (3)siekdama nustatyti, kuriuos kenkėjus įtraukti į prioritetinių kenkėjų sąrašą, Komisija atliko vertinimą. Vertinimas pagrįstas Komisijos Jungtinio tyrimų centro ir Europos maisto saugos tarnybos parengta metodika;
            
            
               (4)metodiką sudaro sudėtiniai rodikliai ir analizė pagal įvairius kriterijus. Ją taikant atsižvelgiama į vertinamų kenkėjų paplitimo Sąjungos teritorijoje tikimybę, įsitvirtinimą ir pasekmes. Be to, taikant tą metodiką atsižvelgiama į Reglamento (ES) 2016/2031 I priedo 1 skirsnio 2 punkte ir 2 skirsnyje išvardytus kriterijus, apimančius ekonominius, socialinius ir aplinkos aspektus;
            
            
               (5)atliekant vertinimą buvo atsižvelgta į Komisijos Jungtinio tyrimų centro ir Europos maisto saugos tarnybos įgyvendintos metodikos rezultatus ir konsultacijas su visuomene Geresnio reglamentavimo portale. Padaryta išvada, kad yra 20 kenkėjų, kurių galimas ekonominis poveikis, poveikis aplinkai arba socialinis poveikis yra didžiausias Sąjungos teritorijai;
            
            
               (6)be to, remiantis turima informacija, jų nėra Sąjungos teritorijoje arba, remiantis turima informacija, jų yra tam tikroje jos teritorijos dalyje arba yra atsitiktinių, nereguliarių, pavienių ir retų jų buvimo joje atvejų;
            
            
               (7)todėl tikslinga tuos kenkėjus įtraukti į šio reglamento priede pridedamą sąrašą;
            
            
               (8)siekiant užtikrinti nuoseklų visų su Sąjungos karantininiais kenkėjais susijusių taisyklių taikymą, šis reglamentas turėtų būti taikomas nuo tos pačios dienos kaip Reglamentas (ES) 2016/2031, t. y. nuo 2019 m. gruodžio 14 d.,
            
            
               PRIĖMĖ ŠĮ REGLAMENTĄ:
            
            
               1 straipsnis
               Prioritetinių kenkėjų sąrašas
            
            
               Šio reglamento priede nustatomas prioritetinių kenkėjų sąrašas, kaip nurodyta Reglamento (ES) 2016/2031 6 straipsnio 2 dalyje.
            
            
               2 straipsnis
               Įsigaliojimas ir taikymas
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2019 m. gruodžio 14 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 08 01
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  
                        2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4).
               
               
                  
                     (2)
                  
                        OL L 317, 2016 11 23, p. 4.
               
            
      
    ---documentbreak--- 
      
         
         
            
               PRIEDAS
                  Prioritetinių kenkėjų sąrašas
            
            
               Agrilus anxius Gory;
            
            
               Agrilus planipennis Fairmaire;
            
            
               Anastrepha ludens (Loew);
            
            
               Anoplophora chinensis (Thomson);
            
            
               Anoplophora glabripennis (Motschulsky);
            
            
               Anthonomus eugenii Cano;
            
            
               Aromia bungii (Faldermann);
            
            
               Bactericera cockerelli (Sulc.);
            
            
               Bactrocera dorsalis (Hendel);
            
            
               Bactrocera zonata (Saunders);
            
            
               Bursaphelenchus xylophilus (Steiner et Bührer) Nickle et al.;
            
            
               Candidatus Liberibacter spp., citrusinių vaisių „Huanglongbing“ ligos (citrusinių vaisių mozaikos) sukėlėjas;
            
            
               Conotrachelus nenuphar (Herbst);
            
            
               Dendrolimus sibiricus Tschetverikov;
            
            
               Phyllosticta citricarpa (McAlpine) Van der Aa;
            
            
               Popillia japonica Newman;
            
            
               Rhagoletis pomonella Walsh;
            
            
               Spodoptera frugiperda (Smith);
            
         
         
            
               Thaumatotibia leucotreta (Meyrick);
            
            
               Xylella fastidiosa (Wells et al.).